पाएं अपने शहर की ताज़ा ख़बरें और फ्री ई-पेपरडाउनलोड करें
रेखा ख़ान
मुंबई से बीबीसी हिंदी डॉटकॉम के लिए
भारत के जाने-माने एथलीट मिल्खा सिंह के जीवन पर बन रही एक फिल्म के किसिंग सीन पर क्या ख़ुद मिल्खा सिंह को कोई आपत्ति हुई. ये सवाल बीबीसी ने पूछा फिल्म के लेखक प्रसून जोशी से.
दरअसल मिल्खा सिंह के जीवन पर आधारित इस फिल्म में मिल्खा सिंह की केंद्रीय भूमिका निभा रहे हैं फरहान अख़्तर. फिल्म का निर्देशन कर रहे हैं राकेश ओमप्रकाश मेहरा.
(क्या \'अभद्र\' है बॉलीवुड)
फिल्म में फरहान अख़्तर और एक ऑस्ट्रेलियाई अभिनेत्री के बीच एक किसिंग सीन फिल्माया गया है. और मीडिया में आई कुछ रिपोर्ट्स के मुताबिक ख़ुद मिल्खा सिंह इस बात से ख़ुश नहीं थे. लेकिन फिल्म के लेखक प्रसून जोशी ने इन बातों को ग़लत करार दिया.
उन्होंने कहा, \"मुझे नहीं लगता मिल्खा सिंह जी को कोई आपत्ति हुई. हमारे बीच सब कुछ ठीक है.\"
(ढेर सारा काम नहीं कर सकता: प्रसून)
प्रसून आगे कहते हैं, \"हमने फिल्म में कुछ जगहों पर कल्पना का सहारा ज़रूर लिया है, लेकिन ऐसा कुछ भी नहीं दिखाया जो मिल्खा सिंह जी के चरित्र से मेल ना खाता हो. और जब किसी शख़्स पर कोई फिल्म बनती है तो उसके हर पहलू को दिखाना पड़ता है. ख़ुशी, उल्लास, ग़म उसके प्रेम प्रसंग वगैरह. हमने मिल्खा जी के खेल जीवन के अलावा उनके इंसानी पहलू को भी दिखाने की कोशिश की है.\"
(गाने जो आपका मूड बदल दें)
प्रसून के मुताबिक़ फिल्म की टीम मिल्खा सिंह पर कोई बोरिंग डॉक्यूमेंट्री नहीं बनाना चाहती थी.
\"हम एक मनोरंजक फिल्म बनाना चाहते थे. जिसे देखकर लोगों को मज़ा आए. हम इसे कोई उपदेशात्मक तरीके से नहीं बनाना चाहते थे.\"
प्रसून जोशी अपने आपको खुशकिस्मत मानते हैं कि मिल्खा सिंह ने इस विषय पर उन्हें फिल्म बनाने की पूरी छूट दी और साथ ही हर तरह का सहयोग भी दिया. फिल्म जुलाई में रिलीज़ हो रही है.मिल्खा सिंह
मिल्खा सिंह ने पहली बार 1956 के मेलबोर्न ओलंपिक्स में हिस्सा लिया था. उसके बाद उन्होंने 1958 के एशियाई खेलों में 200 और 400 मीटर रेस में स्वर्ण पदक जीता.
1960 के रोम ओलंपिक्स में उन्होंने शानदार प्रदर्शन करते हुए 400 मीटर रेस के फाइनल में जगह बनाई और फिर चौथा स्थान हासिल किया.
अंतरराष्ट्रीय प्रतियोगिताओं में शानदार प्रदर्शन करने के लिए उन्हें फ्लाइंग सिख का ख़िताब दिया गया.
(बीबीसी हिन्दी के एंड्रॉएड ऐप के लिए क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn